CELEX: 62013FN0002
Language: et
Date: 2013-01-07 00:00:00
Title: Kohtuasi F-2/13: 7. jaanuaril 2013 esitatud hagi — ZZ versus komisjon

4.5.2013   
            
            
               ET
            
            
               Euroopa Liidu Teataja
            
            
               C 129/30
            
         7. jaanuaril 2013 esitatud hagi — ZZ versus komisjon
   (Kohtuasi F-2/13)
   2013/C 129/56
   Kohtumenetluse keel: itaalia
   
      Pooled
   
   
      Hageja: ZZ (esindaja: advokaat G. Cipressa)
   
      Kostja: Euroopa Komisjon
   
      Hagi ese ja sisu
   
   Nõue tühistada vaikimisi otsus, millega jäeti rahuldamata hageja taotlus kohaldada alates 2001. aasta maikuust kuni tema Angola lähetuse lõpuni saadud töötasu suhtes personalieeskirjade X lisa artiklite 12 ja 13 kohast paranduskoefitsienti.
   
      Hageja nõuded
   
   
               —
            
            
               Tühistada mis tahes vormis otsus, millega komisjon jättis rahuldamata 24. oktoobri 2011. aasta taotluse;
            
         
               —
            
            
               tühistada vajalikus ulatuses mis tahes vormis akt, millega komisjon jättis rahuldamata 21. mai 2012. aasta kaebuse, mille hageja oli esitanud ametisse nimetavale asutusele 24. oktoobri 2011. aasta taotluse rahuldamata jätmise peale, paludes selle otsuse tühistamist ja 24. oktoobri 2011. aasta taotluse rahuldamist;
            
         
               —
            
            
               tühistada vajalikus ulatuses 14. augusti 2011. aasta teatis;
            
         
               —
            
            
               kohustada komisjoni tasuma hagejale iga kuu eest alates 2001. aasta maist kuni hageja lähetuse (de iure) viimase kuuni komisjoni delegatsioonis Angolas „töötasu vahe” ehk summad, mis saadakse, lahutades töötasust, mida hageja oleks pidanud õiguspäraselt saama, kui tema töötasu suhtes oleks de iure kohaldatud personalieeskirjade artikli 64 ja X lisa artiklite 12 ja 13 alusel Angola jaoks kehtestatud paranduskoefitsienti, selle summa, mille hageja tegelikult sai töötasuna personalieeskirjade artikli 62 alusel;
            
         
               —
            
            
               kohustada komisjoni tasuma hagejale iga töötasu vahe pealt 10 % määraga ja iga-aastaselt kapitaliseeritavat viivist tasumisele kuuluvate summade maksmisega hilinemise eest, kusjuures viivist tuleb tasuda alates päevast, mil iga igakuine töötasu makse vastavalt tehti või tulnuks teha ja kuni kõnealuse töötasu vahe tegeliku äramaksmiseni;
            
         
               —
            
            
               kohustada komisjoni hüvitama hagejale kaotus ostujõus iga töötasu vahe pealt, arvestades aastast kõikumist Brüsseli elukallidusindeksis, millele on osutatud personalieeskirjade XI lisa artiklis 1 kui „Brüsseli rahvusvahelisele indeksile”, või muud sellist indeksi, mida kohus peab õigeks ja õiglaseks käesoleva asja suhtes kohaldada, iga-aastase kapitaliseerimisega ja alates päevast, mil hageja töötasu iga kuu vastav makse tasuti või tuli tasuda, kuni selle tegeliku tasumiseni;
            
         
               —
            
            
               mõista kohtukulud välja komisjonilt.